text: De gamle skrotbilers sidste rejse
  14 juni 2017 kl. 12.28
  Skrotningsmodne biler kørte hinanden i smadder under byfesten i Gørding i sidste uge.
  Gamle skrotbiler smadrer ind i hinanden, indtil én af dem bukker under.
  Det er den simple regel i carboxing, som foregår ved byfesten i Gørding hvert år.
  På en bane på ca. 300 kvadratmeter er hemmeligheden at få sin egen bil til at overleve modstanderens. Tricket er at beskytte sin køler, hvilket i praksis betyder, at man angriber modstanderen med bagenden forrest. Kort sagt bakker ind i den anden bil, indtil den ikke kan køre længere.
  Idrætsforeningen i Gørding får bilerne af en lokal mekaniker. Bilerne bliver så solgt til lokale virksomheder i byen for 2500 kroner. Penge der går ubeskåret til idrætsforeningen.
  Reglerne for carboxing er simple:
  Bilerne kører mod hinanden i 15 minutter og forsøger at smadre hinanden, indtil en af bilerne ikke kan køre længere. Modstanderen må ikke køre ind i den andens førerdør, men ellers er der frit spil.
  Carboxing er en tilbagevendende event til byfesten i Gørding. Bilerne bliver sponsoreret af en lokal mekaniker og de ti biler bliver kørt af medarbejdere i de lokale butikker og forretninger.
  